משחק קלפים

משחק קלפים הוא משחק שיש בו שימוש בקלפים, בין אם אלה קלפי משחק תקניים או קלפים ייחודיים אשר מיועדים למשחק הספציפי. קיימים משחקי קלפים רבים מספור – לחלקם יש חוקים תקניים, וחלקם בעלי חוקים המשתנים לפי האדם המשחק, מיקומו או תרבותו. כלל מהותי למשחקי קלפים (ולמשחקים בכלל) הוא שכל השחקנים יהיו מודעים לכלל חוקי המשחק לפני תחילתו, אלא אם כן חוקי המשחק דורשים אחרת (מאו). במשחק קלפים יכולים להשתתף שחקן אחד (סוליטר) או יותר. בדרך כלל כשמדובר במשחק קבוצתי, השחקנים מתיישבים כולם סביב שולחן או משטח אחר כשפניהם מופנות למרכזו, והם מחזיקים בידיהם מספר קלפים, קלפים אלו נקראים ה"יד". במשחקים שונים על המשטח ישנה ערימת קלפים המשמשת כקופה. בהגדרה, על מנת לשחק במשחק קלפים, יש צורך בחפיסת קלפים המיועדת למשחק. כמעט תמיד, גודלם של כל הקלפים בחפיסה זהה, ולכל קלף שני צדדים: צד אחד ("גב הקלף", "הצד האחורי") זהה בין כל הקלפים, ועל הצד האחר ("פני הקלף", "הצד הקדמי") יש ציור. הציור יכול להיות ייחודי לכל קלף, או להיות מצוי על מספר קלפים זהים. על אף שלמשחקים רבים יש חפיסות קלפים ייחודיות להם, רוב המשחקים משתמשים בחפיסה סטנדרטית (אנגלו-אמריקאית) בעלת 52 קלפים המחולקת ל-4 סדרות (תלתן ♣, יהלום ♦, לב ♥, עלה ♠). בכל סדרה 13 דרגות: 2 עד 10, נסיך (J), מלכה (Q), מלך (K) ואס (A). בנוסף לחפיסה הסטנדרטית קיים קלף מיוחד אשר לעיתים מתווסף לחפיסה (הג'וקר). קיימים גם משחקים המשתמשים רק בחלק מהקלפים בחפיסה הסטנדרטית, משחקים שבהם סדר הקלפים שונה, ומשחקים שדורשים יותר מחפיסה סטנדרטית אחת. במחוזות רבים באירופה משתמשים בחפיסות שונות של קלפים, במקום החפיסה הסטנדרטית. חפיסות אלה מכילות לעיתים פחות קלפים, וברובן משתנות הסדרות. ברוב המשחקים, לא כל הקלפים מחולקים לשחקנים, כך שנשארים קלפים בהם משתמשים במהלך המשחק, קלפים אלה נקראים "קופה". הקופה תונח כך שפני הקלפים יהיו כלפי מטה כך שלא יראו את הקלפים ובמרכז משטח המשחק, כך שלכל השחקנים תהיה גישה נוחה לקופה, אלא אם כן ישנו דילר במשחק. המחלק, או "דילר" (מאנגלית: Dealer), אחראי על חלוקת הקלפים. בחלק מהמשחקים המחלק לא יהווה אחד מהשחקנים (פוקר), בחלקם ישחק המחלק מול כל שאר השחקנים (בלאק ג'ק) ובחלקם ישמש אחד השחקנים בתור המחלק. במשחקים בהם המחלק הוא אחד השחקנים נהוג להחליף את המחלק מדי תור עם כיוון השעון. לעיתים המחלק יהיה זה שהפסיד בתור הקודם. במשחקים בהם מחולקים הקלפים תחילה לשחקנים החלוקה תתבצע על ידי המחלק עם כיוון השעון (או נגדו) בכל פעם קלף אחד. המחלק לפני החלוקה יערבב את הקלפים כראוי, לעיתים יבקש המחלק מאחד השחקנים "לחתוך" את החבילה בסיום הערבוב, פעולה זו היא פעולה של אמון שבאה להראות שהמחלק ערבב כראוי ולמנוע רמאויות. לרוב החלוקה תחל מהשחקן היושב ליד המחלק (משמאלו בהנחה שמחלקים עם כיוון השעון). החלוקה תתבצע כך שאף שחקן לא יוכל לראות את הקלפים אשר חולקו ליתר השחקנים (או אף לו בחלק מהמשחקים) וגם לא את הקלפים אשר נותרו בחפיסה. קיימים מספר סוגי משחקים. לעיתים משחק יכול להשתייך ליותר מסוג אחד. משחקים בהם המטרה לקחת (או להימנע מלקחת) את הקלפים אשר הונחו על ידי יתר השחקנים. ברידג' ויסט ויסט ישראלי סקאט לבבות קרה קופה פרפראנס הוק צמודים המטרה במשחקי הרמי היא ליצור סדרות קלפים. רמי רמי פתוח קנסטה ערך מורחב – סוליטר משחקים אשר המיועדים לשחקן בודד. לרוב ישחקו במשחקים אלו על מחשב, אך ניתן לשחק בהם גם ללא מחשב. קלונדייק (ידוע כ"סוליטר רגיל") פריסל סוליטר עכביש במשחקים אלו המטרה להיפטר מכל הקלפים לפני השחקנים האחרים. ספיד נסיך שבע דוראק טאקי פרזידנט שתיים שחור יניב שיטהד שקר ג'ונגל ספיד שלום אדוני הנסיך 10 על 10 דאבל צ'יט משחקים בהם המטרה לאסוף את כל קלפי המשחק. מלחמה מלחמה מצרית רונדה משחקים אלו לרוב יתקיימו בבתי קזינו, אך ניתן לשחק בהם גם בחברה. פוקר טקסס הולדם אומהה הולדם בלק ג'ק ערך מורחב – קלף אספנות Magic: The Gathering יו-גי-הו! Pokemon TCG סופרגול לשון 789 סוויש חושם סט מאו מנצ'קין משחק רביעיות חתחתול נגוס דומיניון מצודות דיקסיט חתולים מתפוצצים ג'וקר סדרה (קלפים) קלף משחק Pagat.com - אתר המכיל חוקים ותיאורים של מאות משחקים מרחבי העולם ליאת קרן, איך להעביר לילד מסרים במשחקי קופסה וקלפים?, באתר ynet, 24 בפברואר 2012 חן מלול, חמור חמורתיים ומשחקי הקלפים של פעם, בבלוג "הספרנים" של הספרייה הלאומית, 22 בנובמבר 2018 עמית נאור, ללמוד תורה עם משחק קלפים? יש דבר כזה, בבלוג "הספרנים" של הספרייה הלאומית, 29 במאי 2022 משחק קלפים, באתר אנציקלופדיה בריטניקה (באנגלית) משחקי קלפים, דף שער בספרייה הלאומית